ร้านก๋วยเตี๋ยวเรือขึ้นห้างที่มีหลายสาขาอยู่ค่ะ สำหรับสาขาเซ็นทรัลแกรนด์พระราม9 อยู่บริเวณชั้นใต้ดินหน้าศูนย์อาหารของท็อปส์ ถ้าหันหน้าเข้าท็อปส์ร้านอยู่ซ้ายมือค่ะ 

เมนูที่นี่ไม่ได้มีแต่ก๋วยเตี๋ยวเรือนะคะ มีทั้งเมนูข้าว ส้มยำ ยำ  อาหารทานเล่น มังสวิรัติ(ก้อมี) ขนมหวาน และเครื่องดื่ม เยอะมากค่ะ เมนูอื่นๆเยอะกว่าก๋วยเตี๋ยวซะอีก บรรยากาศที่นี่เค้าตกแต่งเป็นไม้ๆ สะอาดสอ้านดีค่ะ คนไม่เยอะเท่าไหร่

วันนี้มาคนเดียว และทานอย่างเร่งรีบ เลยสั่งก๋วยเตี๋ยวเรือมาชิมอย่างเดียว ตบท้ายด้วยเครื่องดื่มสีสวย อัญชันมะนาว ก๋วยเตี๋ยวรสชาติพอใช้ได้ค่ะ ออกหวานนำ เติมน้ำปลานิดโอเคเลย เครื่องที่ใส่พอประมาณไม่เยอะไม่น้อย สำหรับคนทานไม่เยอะมากก้อกำลังดีค่ะ ส่วนอัญชันมะนาวอร่อยดี ทานแล้วสดชื่น 

ก๋วยเตี๋ยวเรือที่นี่มีทั้งหมูและเนื้อนะคะ ราคาจะสูงไปหน่อย ชามละ 75 บาท เกาเหลา 90 บาท 